ชอบเจ็บบริเวณหลังโพรงจมูกอยู่บ่อยครั้งมีน้ำมูกใสๆ คัดจมูกนิดหน่อย มีอาการมึนๆตัวอุ่นๆ แบบนี้เรียกเป็นโรคอะไรและขอวิธีรักษา ขอชนิดยาด้วยครับ
สวัสดีค่ะ จากที่เล่ามา หากอาการเป็นเรื้อรัง โดยที่ไม่มีไข้ อาจเป็นอาการของโรคภูมิแพ้จมูกนะคะซึ่งยาที่ใช้จะเป็นยาแก้แพ้ หรือบางรายอาจใช้กับยาที่พ่นจมูกเพื่อบรรเทาอาการค่ะแต่หากมีอาการไข้ร่วมด้วย น่าจะเป็นอาการของไข้หวัดนะคะ ซึ่งหากน้ำมูกใส จะเป็นการติดเชื้อไวรัส ซึ่งร่างกายจะสร้างภูมิมากำจัดเชื้อไวรัสนี้เองค่ะ ระหว่างนี้ สามารถรับประทานยาพาราเซตามอลลดไข้ ยาแก้แพ้หรือแก้คัดจมูกเพื่อบรรเทาอาการได้ค่ะหากมีอาการเสมหะสีเหลืองเขียว หรือน้ำมูกสีเหลืองเขียว หรือดูแลตนเองเบื้องต้นแล้วไม่ดีขึ้น แนะนำไปพบแพทย์เพื่อตรวจและรักษานะคะส่วนกรณีเป็นโรคภูมิแพ้จมูก หรือเป็นไข้หวัด สามารถปรึกษาอาการและยาจากเภสัชกรที่ร้านยาได้นะคะ